CELEX: 32011R0761
Language: bg
Date: 2011-07-29 00:00:00
Title: Регламент за изпълнение (ЕС) № 761/2011 на Комисията от 29 юли 2011 година относно класирането на някои стоки в Комбинираната номенклатура

3.8.2011   
            
            
               BG
            
            
               Официален вестник на Европейския съюз
            
            
               L 200/1
            
         РЕГЛАМЕНТ ЗА ИЗПЪЛНЕНИЕ (ЕС) № 761/2011 НА КОМИСИЯТА
   от 29 юли 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               В Регламент (ЕИО) № 2658/87 се определят общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юли 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Свързващ елемент, изработен от пластмаса, с отвори от двете страни за въвеждане и извеждане на течности. Той е снабден със завиваща се капачка и затварящ механизъм под формата на възвратен клапан.
                  Този свързващ елемент се използва в медицински системи за инфузия. Едната му страна се свързва към тръба, а другата към спринцовка или инфузионна система. Затварящият механизъм се отваря, когато свързващият елемент се прикрепи към спринцовка или инфузионна система, и се затваря, когато той се отдели от тях, като по този начин се предотвратява изтичането на течност или навлизането на въздух в системата по време на инфузията.
                  Свързващите елементи се предоставят в стерилни или не стерилни опаковки.
                  
                      (1)
                     Виж изображението
                  
               
               
                  8481 30 99
               
               
                  Класирането се определя от разпоредбите на общи правила 1 и 6 за тълкуването на Комбинираната номенклатура, забележка 1, буква ж) към глава 90 и от текста на кодове по КН 8481, 8481 30 и 8481 30 99.
                  Предвид функцията, физическите характеристики и начина на функциониране на този свързващ елемент, той следва да бъде разглеждан като възвратен клапан от подпозиция 8481 30, тъй като се използва за регулиране потока на течности чрез отваряне и затваряне на затварящ механизъм, позволяващ преминаването на течност само в една посока (вж. също Обяснителните бележки към Хармонизираната система за позиция 8481).
                  По силата на забележка 1, буква ж) към глава 90 се изключва класиране в позиция 9018 като инструмент или апарат, използван в областта на медицината.
                  Освен това, дори когато се предоставя в стерилни опаковки, продуктът не може да бъде причислен към позиция 9018.
                  Следователно продуктът трябва да бъде класиран в код по КН 8481 30 99 като възвратен клапан от пластмаса.
               
            
         
      
         (1)  Изображението е само за информация.